Period: Old Babylonian
Genre: Literary
Transliteration:
<SURFACE>
ab-ba na mu-un-de ab-ba na...
im ba-šeŋ₃-ŋa₂-ba e₂-ŋar₈...
šika bar₇-bar₇-ra ba-šeŋ₃-ŋa₂-ba
lu₂-ra lu₂ gi₄-ba gaba ba-ri-a-ba
mu ba-dug₄-ga-ba in-ga-an-dug₄
še ba-su-ub-ba in-ga-an-su-ub
ud im-e ŋe₂₆-e ga-šeŋ₃ im-mi-in-dug₄-ga-ba
ud e₂-ŋar₈-e ŋe₂₆-e ga-gul im-mi-in-dug₄-ga-ba
ud a-ma-ru ŋe₂₆-e ga-ur₃-ur₃ im-mi-in-dug₄-ga-ba
an in-dug₄ ki in-tu-ud
{u₂}šumunda in-ga-an-tu-ud
ki in-tu-ud an in-dug₄
{u₂}šumunda in-ga-an-tu-ud
gi lum-lum-ma-ni izi ba-an-la₂
ri-a-ri-a-bi gaba ba-ri-a-bi
um-ma ud-da ba-ra-ab-taka₄-a
ab-ba ud-da ba-ra-ab-taka₄-a
gala-mah mu-da ba-ra-ab-taka₄-a
mu-lu a-ma-ru-ta ba-ra-ab-taka₄-a
{u₂}šumunda kiŋ₂-gi₄-a ba-an-gaz
kiŋ₂-gi₄-a ba-an-gaz sahar-tu₁₁-be₂ ba-tuš
{u₂}šumunda izi la₂-la₂ am₃-me u₂-du₃-a-ni nu-ub-be₂
u₂ nu-mu-dub₂-dub₂-be₂ u₂ nu-mu-bur₂-bur₂-re
u₂ nu-mu-bur₂-bur₂-re ma-a um-ma-an-du₃
tukum mu-un-gub-be₃ tukum mu-un-nu₂-e
izi um-ma-an-šum₂ daŋal-ba ŋen-na-ni
{u₂}šumunda ki-gub-ba-ni a-a sis-na
izi ga-ba-ŋar ga-ba-ŋar im-ma-ni-in-du₇-e
ur₂ e₂-an-na-ke₄ izi im-ma-ni-ri
šu im-ma-ni-in-du₃ šu im-ma-ni-in-la₂
inim ka-na um-ma-da-ŋal₂-la
ga-ša-an-an-na-ke₄ uga{mušen} ba-e-dab₅ ugu-ni-še₃ ba-gub
sipad-de₃ e-ze₂-ni ma-a-a-ba mu-da-ab-šub
ga-ša-an-an-na-ke₄ uga{mušen} ba-e-dab₅-ba
im ba-šeŋ₃-ŋa₂-ba e₂-ŋar₈ ba-gul-la-ba
šika bar₇-bar₇-ra ba-šeŋ₃-ŋa₂-ba
{d}dumu-zid-de₃ gaba ba-ri-a-bi
im ba-da-šeŋ₃ e₂-ŋar₈ ba-da-gul
tur₃ ba-da-gul amaš ba-da-bur₁₂
id₂-da a-ŋi₆ hul ba-an-da-šub
ambar-ra im-hul ba-an-da-šub
...na-aŋ₂ <unk> {id₂}idigna {id₂}buranuna-ke₄
{id₂}idigna {id₂}buranuna-ke₄ u₂ gid₂-da ba-an-mu₂
u₂ gid₂-da <unk>...aŋ₂ zu-a
...
u₂-du₃-a-ni mu-ub-be₂...
{u₂}šumunda izi la₂ e...
{u₂}šumunda izi la₂...
izi la₂ am₃-ma-an-du₃ en₃ mu-un-na-tar-re
ga-ša-an-an-na-ra {lu₂}azlag tug₂-ga-ni dan₃-dan₃-na
ga-ša-an-an-na nagar {ŋiš}bal-e šu bi₂-in-dab₅-ba
ga-ša-an-an-na bahar₂-e {dug}sila₃ am₃-kir₃-kir₃
bahar₂ {dug}utul₂ kug mu-un-na-an-šum₂ sipad-de₃ e-ze₂-ni mu-na-ab-ga
sipad-de₃ e-ze₂-ni mu-na-ab-ga en₃ mu-un-na-tar-re
u₂ giri₁₇-zal u₂ giri₁₇-zal buru₁₄-gin₇ mu-na-ab-ga
gu₃ an-e ba-te gu₃ ki-še₃ ba-te
gu₃ šu niŋin₂-na-ni an-ur₂-ra tug₂-gin₇ im-mi-in-dul gada-gin₇ im-mi-in-bur₂
saŋ-du {u₂}šumunda-ke₄...bi₂-in-šub
{u₂}šumunda mu-zu...e
u₂ he₂-me-en...
u₂ hul gig-ga...
...
...

Cuneiform:
<SURFACE>
𒀊𒁀𒈾𒈬𒌧𒁲𒀊𒁀𒈾...
𒅎𒁀𒀀𒀭𒂷𒁀𒂍𒋞...
𒆷𒉈𒉈𒊏𒁀𒀀𒀭𒂷𒁀
𒇽𒊏𒇽𒄄𒁀𒃮𒁀𒊑𒀀𒁀
𒈬𒁀𒅗𒂵𒁀𒅔𒂵𒀭𒅗
𒊺𒁀𒋢𒌒𒁀𒅔𒂵𒀭𒋢𒌒
𒌓𒅎𒂊𒂷𒂊𒂵𒀀𒀭𒅎𒈪𒅔𒅗𒂵𒁀
𒌓𒂍𒋞𒂊𒂷𒂊𒂵𒄢𒅎𒈪𒅔𒅗𒂵𒁀
𒌓𒀀𒈠𒊒𒂷𒂊𒂵𒃡𒃡𒅎𒈪𒅔𒅗𒂵𒁀
𒀭𒅔𒅗𒆠𒅔𒌅𒌓
𒌑𒇰𒅔𒂵𒀭𒌅𒌓
𒆠𒅔𒌅𒌓𒀭𒅔𒅗
𒌑𒇰𒅔𒂵𒀭𒌅𒌓
𒄀𒈝𒈝𒈠𒉌𒉈𒁀𒀭𒇲
𒊑𒀀𒊑𒀀𒁉𒃮𒁀𒊑𒀀𒁉
𒌝𒈠𒌓𒁕𒁀𒊏𒀊𒋺𒀀
𒀊𒁀𒌓𒁕𒁀𒊏𒀊𒋺𒀀
𒍑𒆪𒈤𒈬𒁕𒁀𒊏𒀊𒋺𒀀
𒈬𒇻𒀀𒈠𒊒𒋫𒁀𒊏𒀊𒋺𒀀
𒌑𒇰𒆥𒄄𒀀𒁀𒀭𒄤
𒆥𒄄𒀀𒁀𒀭𒄤𒅖𒄸𒁉𒁀𒆪
𒌑𒇰𒉈𒇲𒇲𒀀𒀭𒈨𒌑𒆕𒀀𒉌𒉡𒌒𒁉
𒌑𒉡𒈬𒂀𒂀𒁉𒌑𒉡𒈬𒁔𒁔𒊑
𒌑𒉡𒈬𒁔𒁔𒊑𒈠𒀀𒌝𒈠𒀭𒆕
𒋗𒃻𒌉𒇲𒈬𒌧𒁺𒉌𒋗𒃻𒌉𒇲𒈬𒌧𒈿𒂊
𒉈𒌝𒈠𒀭𒋧𒂼𒁀𒁺𒈾𒉌
𒌑𒇰𒆠𒁺𒁀𒉌𒀀𒀀𒋀𒈾
𒉈𒂵𒁀𒃻𒂵𒁀𒃻𒅎𒈠𒉌𒅔𒌌𒂊
𒌫𒂍𒀭𒈾𒆤𒉈𒅎𒈠𒉌𒊑
𒋗𒅎𒈠𒉌𒅔𒆕𒋗𒅎𒈠𒉌𒅔𒇲
𒅗𒅗𒈾𒌝𒈠𒁕𒅅𒆷
𒂵𒊭𒀭𒀭𒈾𒆤𒌑𒉀𒂵𒄷𒁀𒂊𒆪𒌋𒅗𒉌𒂠𒁀𒁺
𒉺𒇻𒉈𒂊𒍢𒉌𒈠𒀀𒀀𒁀𒈬𒁕𒀊𒊒
𒂵𒊭𒀭𒀭𒈾𒆤𒌑𒉀𒂵𒄷𒁀𒂊𒆪𒁀
𒅎𒁀𒀀𒀭𒂷𒁀𒂍𒋞𒁀𒄢𒆷𒁀
𒆷𒉈𒉈𒊏𒁀𒀀𒀭𒂷𒁀
𒀭𒌉𒍣𒉈𒃮𒁀𒊑𒀀𒁉
𒅎𒁀𒁕𒀀𒀭𒂍𒋞𒁀𒁕𒄢
𒉣𒇬𒁀𒁕𒄢𒁦𒁀𒁕𒁍
𒀀𒇉𒁕𒀀𒈪𒅆𒌨𒁀𒀭𒁕𒊒
𒆹𒊏𒅎𒅆𒌨𒁀𒀭𒁕𒊒
...𒈾𒉘<unk>𒀀𒇉𒄘𒃼𒀀𒇉𒌓𒄒𒉣𒆤
𒀀𒇉𒄘𒃼𒀀𒇉𒌓𒄒𒉣𒆤𒌑𒁍𒁕𒁀𒀭𒊬
𒌑𒁍𒁕<unk>...𒉘𒍪𒀀
...
𒌑𒆕𒀀𒉌𒈬𒌒𒁉...
𒌑𒇰𒉈𒇲𒂊...
𒌑𒇰𒉈𒇲...
𒉈𒇲𒀀𒀭𒈠𒀭𒆕𒇷𒈬𒌧𒈾𒋻𒊑
𒂵𒊭𒀭𒀭𒈾𒊏𒇽𒌆𒌓𒌆𒂵𒉌𒃩𒃩𒈾
𒂵𒊭𒀭𒀭𒈾𒉄𒄑𒁄𒂊𒋗𒉈𒅔𒆪𒁀
𒂵𒊭𒀭𒀭𒈾𒁃𒂊𒂁𒋡𒀀𒀭𒆸𒆸
𒁃𒂁𒄰𒆬𒈬𒌧𒈾𒀭𒋧𒉺𒇻𒉈𒂊𒍢𒉌𒈬𒈾𒀊𒂵
𒉺𒇻𒉈𒂊𒍢𒉌𒈬𒈾𒀊𒂵𒇷𒈬𒌧𒈾𒋻𒊑
𒌑𒅗𒉌𒌑𒅗𒉌𒂙𒁶𒈬𒈾𒀊𒂵
𒅗𒀭𒂊𒁀𒋼𒅗𒆠𒂠𒁀𒋼
𒅗𒋗𒆸𒈾𒉌𒀭𒌫𒊏𒌆𒁶𒅎𒈪𒅔𒌋𒌆𒃰𒁶𒅎𒈪𒅔𒁔
𒊕𒁺𒌑𒇰𒆤...𒉈𒅔𒊒
𒌑𒇰𒈬𒍪...𒂊
𒌑𒃶𒈨𒂗...
𒌑𒅆𒌨𒍼𒂵...
...
...